armvectores/hy_wikipedia_2023 huggingface dataset:
(585) Բիլկիս

(585) Բիլկիս (անգլ.՝ Bilkis), աստերոիդ աստերոիդների հիմնական գոտում։ Հայտնաբերվել է 1906 թվականի փետրվարի 16-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,4311 ա. մ., առավելագույնը մոտենում է 2,1196 ա. մ. հեռավորության վրա և հեռանում 2,7426 ա. մ., իսկ Երկրի ուղեծրին Բիլկիս աստերոիդը նվազագույնը մոտենում է 1,1356 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1384,53 երկրային օրվա ընթացքում, իր ուղեծրով շարժվելով միջինում 0,260016 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,56° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(585) Բիլկիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիմոֆեյ Բորդաչև

Տիմոֆեյ Բորդաչև (բուլղար․՝ Тимофей Вячеславович Бордачев, 1973), ռուս քաղաքագետ, միջազգային հարաբերությունների ոլորտի մասնագետ։ Տնտեսության բարձրագույն դպրոցի Համաշխարհային տնտեսության և համաշխարհային քաղաքականության ֆակուլտետի կոմպլեքսային եվրոպական և միջազգային հետազոտությունների կենտրոնի տնօրեն, Վալդայի ակումբի ծրագրային տնօրեն։


== Կենսագրություն ==
Տիմոֆեյ Բորդաչևը ծնվել է 1973 թվականի հունվարի 28-ին Լենինգրադում։ 1995 թվականին ավարտել է Սանկտ Պետերբուրգի պետական համալսարանի պատմական ֆակուլտետը։ 1997 թվականին Բրյուգգեի Եվրոպայի քոլեջում ստացել է Եվրոպայի քաղաքականության ու վարչարարության մագիստրոսի աստիճան։ 1998 թվականին Սանկտ Պետերբուրգի պետական համալսարանում պաշտպանել է թեկնածուական դիսերտացիան, քաղաքական գիտությունների թեկնածու։ 1998 թվականից մինչև 2001 թվականը Ռուսաստանի գիտությունների ակադեմիայի ինստիտուտներում աշխատել է որպես կրտսեր, իսկ հետո՝ ավագ աշխատակից։ 1998 թվականից մինչև 2003 թվականը Մոսկվայի Կարնեգի կենտրոնի “Pro et Contra” ամսագրում զբաղեցրել է պատասխանատու քարտուղարի պաշտոնը։ 2004 թվականից համարվում է «Ռուսաստանի համաշխարհային քաղաքականությունում» ամսագրի գլխավոր խմբագրի տեղակալ, Արտաքին և պաշտպանական քաղաքականության խորհրդի հետազոտական ծրագրերի ղեկավար։


== Գիտական հետաքրքրություններ ==
Ռուս-եվրոպական հարաբերություններ
Եվրամիության արտաքին քաղաքականություն
Եվրոպայում բիզնեսի և կառավարության միջև հարաբերություններ
Եվրոպական և միջազգային անվտանգություն։


== Հիմնական հրապարակումներ ==
1. Новый интервенционизм и современное миротворчество. М.: МОНФ, 1998.
2. Пределы Европеизации. Россия и Европейский союз в 1991 – 2007 годах: теория и практика отношений. М.: Издательский дом ГУ – ВШЭ. 2007. – 258 с.
3. Новый стратегический союз. Россия и Европа перед вызовами XXI века: возможности «большой сделки». М.: Европа, 2009. – 304 с.
4. Лики силы: интеллектуальная элита России и мира о главном вопросе мировой политики / Рук.: С. А. Караганов; под общ. ред.: С. А. Караганов, Т. В. Бордачев. М. : Международные отношения, 2013.


== Ծանոթագրություններ ==
ԿՈՆԿԱԿԱՖ-ի ոսկե գավաթ 1998 (ընտրական մրցաշար)

1998 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ  Միացյալ Նահանգները, գործող չեմպիոն  Մեքսիկան, ինչպես նաև՝  Կանադան, որն ավելի ուշ հրաժարվեց մասնակցությունից, և նրա փոխարեն հրավիրվեց  Ճամայկան։ Մեկ ուղեգիր էլ ստացավ մրցաշարին հրավիրված  Բրազիլիան։ Կենտրոնամերիկյան զոնայում ընտրական մրցաշարի դեր կատարեց UNCAF-ի ազգերի գավաթի 1997 թ. խաղարկությունը, իսկ կարիբյան զոնայում՝ կարիբյան գավաթի 1996 թ. և 1997 թ. խաղարկությունները։


== UNCAF-ի ազգերի գավաթ 1997 ==

Մրցաշարի արդյունքներով երեք հավաքականներ՝  Կոստա Ռիկան,  Գվատեմալան և  Սալվադորը, ձեռք բերեցին 1998 թ. ԿՈՆԿԱԿԱՖ-ի ոսկե գավաթի ուղեգրեր։ Սակայն ոսկե գավաթի խաղարկման ձևաչափի փոխվելուց հետո հրավեր ստացավ նաև UNCAF-ի ազգերի գավաթում 4-րդ տեղ գրաված թիմը՝  Հոնդուրասը։


== Կարիբյան գավաթ 1996 ==

Մրցաշարում հաղթեց և ուղեգրին տիրացավ  Տրինիդադ և Տոբագոն։


== Կարիբյան գավաթ 1997 ==

Այն բանից հետո, երբ  Տրինիդադ և Տոբագոն, որը ոսկե գավաթի ուղեգրին արդեն տիրացել էր, հաղթեց նաև 1997 թ. կարիբյան գավաթի խաղարկությունում, որոշում կայացվեց ուղեգրի համար նշանակել անցումային հանդիպում 1996 թ. խաղարկությունում 2-րդ տեղ գրաված  Կուբայի ու 1997 թ. խաղարկությունում 2-րդ տեղ գրաված  Սենտ Քիթս և Նևիսի միջև։


== Անցումային հանդիպում ==
 Կուբան ստացավ եզրափակիչ մրցաշարի ուղեգիր։


== Նայիր նաև ==
ԿՈՆԿԱԿԱՖ-ի ոսկե գավաթ 1998


== Ծանոթագրություն ==


== Հղումներ ==
1997 թ. UNCAF-ի ազգերի գավաթի արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1996 թ. կարիբյան գավաթի արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1997 թ. կարիբյան գավաթի արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1997 թ. UNCAF-ի ազգերի գավաթի վիճակագրությունը RSSSF-ի արխիվում (անգլ.)
1996 թ. կարիբյան գավաթի վիճակագրությունը RSSSF-ի արխիվում (անգլ.)
1997 թ. կարիբյան գավաթի վիճակագրությունը RSSSF-ի արխիվում (անգլ.)
Կուկովենկա

Կուկովենկա (ռուս.՝ Куковенька), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալեզինո

Բալեզինո (ռուս.՝ Балезино), գյուղ Ռուսաստանի Ուդմուրթական հանրապետության Բալեզինսկի շրջանի կազմում։
Բնակչությունը 2010 թվականին գրանցված տվյալներով կազմում էր 15883 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուլլի (գյուղ, Սիմեռպալու շրջան)

Անվան այլ կիրառումների համար տե՛ս՝ ՊուլլիՊուլլի (էստ․՝ Pulli), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հոկինս շրջան (Թենեսի)

Հոկինս շրջան (անգլ.՝ Hawkins County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.261 կմ² է, բնակչությունը՝ 53.563 մարդ (2000 թ. տվյալներով)։ Շրջկենտրոնն է Ռոջերսվիլ բնակավայրը։ Կազմավորվել է 1786 թ.։
Կալիմերա

Կալիմերա (իտալերեն՝ Calimera), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 7310 մարդ, բնակչության խտությունը կազմում է 661 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 73021, հեռախոսային կոդ՝ +39 00832։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 870111
Էլեկտրոնային փոստ՝ urp@comune.calimera.le.it
Պաշտոնական կայք՝ http://www.comune.calimera.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Միխայիլ Լոմոնոսովի հուշարձան (Մոսկվա, Լոմոնոսովի հրապարակ)

Անվան այլ կիրառումների համար տե՛ս՝ Միխայիլ Լոմոնոսովի հուշարձան (այլ կիրառումներ)Միխայիլ Լոմոնոսովի հուշարձան (ռուս.՝ Памятник Михаилу Ломоносову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս գիտնական, բնախույզ, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովին։ Տեղադրվել է Մոսկվայի համալսարանի շենքի մոտ՝ Լոմոնոսովի հրապարակում։


== Պատմություն ==
Մոսկվայի պետական համալսարանի (ՄՊՀ) գլխավոր, քիմիայի և ֆիզիկայի ֆակուլտետների մասնաշենքերի առաջացրած մեծ պարտերի կենտրոնում Միխայիլ Լոմոնոսովի հուշարձանը տեղադրվել է 1953 թվականին՝ 13 տարի անց այն բանից հետո, երբ համալսարանին շնորհվել է մեծ գիտնականի անունը։ Բրոնզե հուշարձանը պատկերում է գիտնականին, որը կանգնած է գլանաձև պատվանդանի վրա։ Այն պատրատված է բաց մոխրագույն գրանիտից և ունի խոյակաձև քիվ։ Երիտասարդ Լոմոնոսովի ձեռքում փետուր է և թուղթ, որոնք խորհրդանշում են նրա ջանքերով ստեղծված համալսարանի կանոններն ու աշխատանքի սկզբունքները։ Նրա տեսքը խորհրդանշում է դեպի գիտելիքներ ձգտող երիտասարդ գիտնականի կերպարը։ Հուշարձանը զարդարում են երեք գոտիները, որոնք վերևից և ներքևից պարփակում են նրա գլանաձև մասը։ Դափնու ճյուղերով փաթաթված զարդատախտակին, որը փակցված է պատվանդանին, նշված են գիտականի անունը և կյանքի տարիները։ Հուշարձանը գտնվում է ինչպես ՄՊՀ-ի շենքերի ճարտարապետական ամբողջ համալիրի, այնպես էլ վերջերս կառուցված ՄՊՀ-ի հիմնարար գրադարանի շենքի կենտրոնական առանցքի վրա։
Հուշարձանի հեղինակներն են քանդակագործ Նիկոլայ Տոմսկին և ճարտարապետ Լև Ռուդնևը։


== Հետաքրքրաշարժ փաստեր ==

Հուշարձանի հետ կապված է Մոսկվայի համալսարանի քիմիայի և ֆիզիկայի ֆակուլտետների միջև երկարամյա «մրցակցության» մասին մի զվարճալի պատմություն, թե նրանցից որին է հուշարձանն ավելի մոտ։ Չնայած բոլոր ջանքերին (այդ թվում՝ տեխնիկական միջոցների օգտագործմամբ՝ լուցկու տուփից մինչև լազերային հեռաչափ), այս երկու ֆակուլտետներից ոչ մեկի գերակայությունը այդպես էլ չի հաջողվել ապացուցել. պարզվել է, որ հուշարձանը երեք մետրով մոտ է քիմիայի ֆակուլտետին, որը գտնվում է Լոմոնոսովից դեպի աջ, բայց երեք աստիճանով շրջված դեպի ֆիզիկայի ֆակուլտետը։ Ի վերջո վիճաբանող կողմերին հաշտեցրել է այն, որ Լոմոնոսովը մեջքով է կանգնած դեպի ռեկտորատը։


== Լոմոնոսովի հուշարձանը ֆիլատելիայում ==

1961 թվականին, գիտնականի ծննդյան 250-ամյակի առթիվ, ԽՍՀՄ-ում թողարկվել է 4 կոպեկ անվանական արժեքով փոստային նամականիշ, որի վրա պատկերված են Նիկոլայ Տոմսկու հեղինակած հուշարձանը և պետհամալսարանի գլխավոր մասնաշենքը։ Նկարիչն է Սերգեյ Պոմանսկին։ Տպաքանակը՝ 2,5 մլն օրինակ։


== Ծանոթագրություններ ==


== Արտաքին հղումներ ==
Глухов А. И., Калуцков В. Н.։ «Ломоносов в культурном пространстве России и зарубежья (на материале памятников и топонимии)»։ Факультет иностранных языков и регионоведения МГУ имени М. В. Ломоносова։ Արխիվացված օրիգինալից 2013-07-05-ին։ Վերցված է 2013-06-28 
«Достопримечательности МГУ»։ Студенческий совет Механико-математического факультета МГУ им. М.В. Ломоносова։ Արխիվացված է օրիգինալից 2013-07-03-ին։ Վերցված է 2013-06-28 
«Памятник М. В. Ломоносову»։ Московский туристический портал։ Արխիվացված է օրիգինալից 2013-07-03-ին։ Վերցված է 2013-06-28
Ամդանգ լեզու

Ամդանգ լեզու (նաև միմի, բիլտինե, անդանգտիա և այլն) — այն երկու ֆուրսիան լեզուներից մեկը, կապված է նիլո–սահարյան միկրոընտանիքի հետ։ Տարածված է գլխավորապես Վադի Ֆերա շրջանում, դեպի արևելք Չադում և հետո նրան պատկանող Բատխա և Վադայ շրջանում։ Լեզվակիրների թիվը 2000 թվականին հասնում էր 41 100 մարդու։ Շատ լեզվակիրներ բացի Չադից խոսում են արաբերեն։


== Ծանոթագրություններ ==
Գավրիլով Պոսադի շրջան

Գավրիլով Պոսադի շրջան (ռուս.՝ Гаврилово-Посадский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Գավրիլով Պոսադ։


== Աշխարհագրություն ==
Շրջանի տարածքի մակերեսը կազմում է 960 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17591 մարդ։ Բնակչության խտությունը կազմում էր 18,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբրիկոսովկա (այլ կիրառումներ)

Աբրիկոսովկա, կարող է վերաբերել՝

Աբրիկոսովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Աբրիկոսովկա - գյուղ, Ուկրաինայի Ղրիմի Ինքնավար Հանրապետության Կիրովի շրջանում
Աբրիկոսովկա - գյուղ, Ուկրաինայի Ղրիմի Ինքնավար Հանրապետության Սակիի շրջանում
76-րդ հարավային զուգահեռական

76-րդ հարավային զուգահեռականը հասարակածից 76° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1563 կմ է, երկարությունը՝ 9 726 կմ, ինչը կազմում է հասարակածի երկարության 24.5%-ը։


== Տես նաև` ==
77-րդ հարավային զուգահեռական
75-րդ հարավային զուգահեռական
76-րդ հյուսիսային զուգահեռական


== Ծանոթագրություններ ==
Օկազեն

Օկազեն (ֆր.՝ Aucazein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09025։


== Բնակչություն ==
Համայնքի բնակչությունը 2008 թվականին կազմում էր 63 մարդ։


== Տնտեսություն ==
2007 թվականի տվյալներով 33 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 10-ը անգործունակ (ակտիվության ցուցանիշը 69,7 %, 1999 թվականին եղել է՝ 62,9 %)։ 23 աշխատունակ բնակիչներից 20-ը աշխատում էին (13 տղամարդ և 7 կին), անաշխատանք էին 3-ը (0 տղամարդ և 3 կին)։ 10 անգործունակ մարդկանցից 1-ը աշակերտներ կամ ուսանողներ են, 6-ը թոշակառու, 3-ը անաշխատունակ էին այլ պատճառներով:


== Տեսարժան վայրեր ==
Ֆեոդալական դղյակի ավերակներ
Երկու ջրաղացներ
Աղոթատուն
Սենտ Օբեն եկեղեցի
Մետաղե կամուրջ՝ 1905 թիվ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օկազեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-13 
«Օկազեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Լիրիո

Լիրիո (իտալերեն՝ Lirio), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 144 մարդ 2008 թվականի մարդահամարի տվյալների, բնակչության խտությունը կազմում է 83 մարդ/կմ²։ Զբաղեցնում է՝ 2 կմ2 տարածք։ Հեռախոսային կոդ՝ 0385։ Փոստային ինդեքս՝ 27043։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0385 85290
Էլեկտրոնային հասցեն՝ comune.lirio@libero.it


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զոդ (Ճիաթուրայի շրջան)

Զոդ (վրաց.՝ ზოდი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 630 մետր բարձրության վրա։ Շրջկենտրոն Ճիաթուրայից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1483 մարդ։


== Ծանոթագրություններ ==
Կոտե Մախարաձե

Կոտե (Կոնստանտին) Իվանի Մախարաձե (վրաց.՝ კოტე (კონსტანტინე) ივანეს ძე მახარაძე, 17 նոյեմբերի, 1926, Թիֆլիս, Վրացական ԽՍՀ, ԽՍՀՄ - 19 դեկտեմբերի, 2002, Թբիլիսի, Վրաստան), վրացի սպորտային մեկնաբան, թատրոնի ու կինոյի դերասան։


== Կենսագրություն ==
Կոտե Մախարաձեն ծնվել է 1926 թվականի նոյեմբերի 17-ին Թիֆլիսում։
Վաղ տարիքում զբաղվել է բասկետբոլով, Թիֆլիսի «Դինամո» թիմի կազմում դարձել է Վրաստանի պատանիների առաջնության չեմպիոն։
1941 թվականին ավարտել է Թիֆլիսի պարարվեստի ուսումնարանը։ 1944 թվականին ավարտել է դպրոցն ու ընդունվել Թբիլիսիի պետական թատերական ինստիտուտ, որն ավարտել է 1948 թվականին։
1948-1970 թվականներին եղել է Շոթա Ռուսթավելու անվան պետական ակադեմիական թատրոնի դերասան։
1950 թվականից դասախոսում է Թբիլիսիի պետական թատերական ինստիտուտում։
1957 թվականից վրացական հեռուստատեսությունում աշխատում է որպես սպորտային մեկնաբան, 1972 թվականից Թբիլիսիի Կ. Մարջանաշվիլիի անվան թատրոնի դերասան է։
1994 թվականից Թբիլիսիի պետական թատերական ինստիտուտի պրոֆեսոր է։ 2001 թվականին դարձել է Վրաստանում առաջին անգամ անցկացվող բալետի Չաբուկիանի-Բալանչին մրցույթ-փառատոնի համառեժիսորն ու վարողը։
Կոտե Մախարաձեն մահացել է 2002 թվականի դեկտեմբերի 19-ին։ Թաղված է Թբիլիսիի Դիդուբե գերեզմանատանը։ Նրա կողքին է թաղված կինը՝ Սոֆիկո Ճիաուրելին։


== Ճանաչում ==
Վրացական ԽՍՀ ժողովրդական արտիստ (1967)
Շոթա Ռուսթավելիի անվան մրցանակի դափնեկիր
Սպորտային ֆիլմերի միջազգային փառատոնի դափնեկիր
Աշխատանքային կարմիր դրոշի շքանշան (1967)
Պատվո շքանշան (1997 և 9 օգոստոսի, 2002)
Կոտե Մախարաձեի «Քանի դեռ գնդակն օդում է…» արտահայտությունը EA Sports-ի FIFA-10 համակարգչային խաղում ասում է Վասիլի Ուտկինը։


== Ֆիլմագրություն ==
1975 - Մի՛ հավատա, թե ես այլևս չկամ
1977 - Ինչպես վաղորդյան մշուշ
1982 - Երկու գլուխ ընտանեկան ժամանակագրությունից
1984 - Միայնակ կոմերսանտի շահումը - Խոսե
1984 - Մի բախման երկու վարկած - Կառլո Մաձոնի
1984 - Եվ հաղթանակի հիանալի ակնթարթը - մեկնաբան
1984 - Զղջում - դատախազ
1985 - Հակամարտություն - գնդապետ Սերգո Սուխիշվիլի


== Հիշատակ ==
2016 թվականի նոյեմբերի 17-ին դերասանի 90-ամյակի առիթով Թբիլիսիի Մթացմինդա թաղամասի փողոցներից մեկը կոչվել է Կոտե Մախարաձեի անունով


== Ծանոթագրություններ ==
Պլովդիվի հռոմեական մարզադաշտ

Պլովդիվի հռոմեական մարզադաշտ (բուլղարերեն՝ Античен стадион (Пловдив)), հին հռոմեական մարզադաշտ, որ պեղումների արդյունքում հայտնաբերվել է բուլղարական Պլովդիվ (անտիկ ժամանակների Ֆիլիպոպոլիս) քաղաքում։ Հաշվվում է Բալկանյան թերակղզում լավագույնս պահպանված հին հռոմեական կառույցների թվում և ներկայումս համարվում է Պլովդիվի խորհրդանշական տեսարժան վայրերից մեկը։


== Մարզադաշտը ==

Մարզադաշտը կառուցվել է մեր թվականության երկրորդ դարի սկզբներին՝ Ադրիան կայսեր (117-138) օրոք։ Ունեցել է մոտավորապես 240 մետր երկարություն, 50 մետր լայնություն, 30.000 հանդիսական տեղավորելու հնարավորություն։ Վազքուղու երկարությունը եղել է մեկ ստադիոն - 625 հռոմեական կամ 600 հունական ոտնաչափ (քայլ), այսինքն՝ մոտավորապես 180 մետր։
Հանդիսականների նստատեղերը դասավորված են եղել տասնչորս շարքով, պատրաստված են եղել 40 սանտիմետր բարձրությամբ, 75 սանտիմետր լայնությամբ մարմարե բլոկներից, դրանց երեսամասում պատկերված է եղել առյուծի ոճավորված թաթ։ Ամենավերին շարքի նստատեղերը թիկնակներ են ունեցել։
Մեր թվականության չորրորդ դարում այստեղով ակվեդուկ են անցկացրել, որը պահող կամարաձև հենասյուները պահպանվել են։
Հանդիսախաղերի անցկացման նպատակով կառուցված կայսերական մյուս շինությունների պես՝ մարզադաշտում եղել են պատվավոր հանդիսականների համար նախատեսված հատուկ նստատեղեր՝ որոշակի արձանագրություններով։ Պեղումների ընթացքում իսկապես հայտնաբերվել են բարձրաստիճան հանդիսականների համար նախատեսված նստատեղեր՝ հունարեն համապատասխան արձանագրություններով։
Մարզադաշտի հարավային՝ գլխավոր մուտքը ձևավորվել է աղյուսաշար սյուներով՝ զարդարված փորագիր պատկերներ կրող մարմարե տախտակներով։ Սյուների վրա բարձրացված են եղել Հերմես աստծո և առասպելական հերոս Հերակլեսի կիսանդրիները՝ մրցանակային անոթների, արմավենու ճյուղերի, առյուծի մորթու և հատկանշական այլ ատրիբուտների ուղեկցությամբ։ Մուտքի մերձակայքում գրանիտե միջին չափի վեցանկյուն սալերով պատված հրապարակ է հայտնաբերվել։


== Խաղերը ==

Էպիգրաֆիկ և նումիզմատիկ գտածոները թույլ են տալիս եզրակացնել, որ այս մարզադաշտում անցկացվել են Պիթիական խաղերին համանման մրցումներ։
Խաղերի կազմակերպիչը եղել է հռոմեական Թրակիա մարզի Գլխավոր խորհուրդը։ Անց են կացվել մեծահասակների առանձին և պատանիների առանձին մրցումներ։ Մրցելույթներն սկսվել են գոռում-գոչյուններով ու փողհարություններով։ Մարզական մրցույթներից զատ, անց են կացվել երաժշտության, պոեզիայի և այլ արվեստների մրցույթներ։


== Պեղումներն ու վերականգնողական աշխատանքները ==
Մարզադաշտը հայտնաբերվել է 1923 թվականին։ Առավել հանգամանալի պեղումներ իրականացվել են դրանից մոտավորապես կես հարյուրամյակ անց, հնագետ Լիլիա Բոտուշարովայի գլխավորությամբ։
1995 թվականին Ֆիլիպոպոլսի անտիկ մարզադաշտը ներառվել է համազգային կարևորություն ունեցոող հուշարձանների ցանկի մեջ։
2010-2013 թվականներին մարզադաշտի շրջակայքում նույնպես կարգաբերման աշխատանքներ են իրականացվել։

Մարզադաշտի վերականգնումը (1970-ական թվականներ)
		
		
		


== Պատկերասրահ ==
Անտիկ մարզադաշտը
		
		
		
		
		
		
		


== Ծանոթագրություններ ==


== Արտաքին հղումներ ==
The Ancient Stadium of Philippopolis (official website) - a detailed information and map of ancient sites in Plovdiv, Bulgaria
The Ancient Stadium of Philippopolis - 3D reconstruction and virtual tour
Regional Archaeological Museum Plovdiv - Roman Art, Ancient Sculptures Collection
Սիմոն Բենինգ

Սիմոն Բենինգ (նիդերլանդերեն՝ Simon Bening, 1483[…], Գենտ, Ֆլանդրիայի դքսություն, Ֆրանսիայի թագավորություն - նոյեմբերի 6, 1561, Բռյուգե), ֆլամանդացի մանրանկարիչ, Հյուսիսային Վերածննդի ներկայացուցիչ։ Ուսումնասիրողների մեծ մասի կարծիքով համարվում է վաղ նիդերլանդական ավանդույթներով ստեղծագործած վերջին խոշոր նկարիչը։
Ծնվել է Գենտում կամ Անտվերպենում։ Հավանաբար հորից՝ վարպետ զարդանկարիչ Ալեքսանդր Բենինգից է կերպարվեստի դասեր առել Գենտում գտնվող տոհմական արհեստանոց-արվեստանոցում։ Ապրել ու աշխատել է Գենտում և Բրյուգեում։ 1508 թվականին Բրյուգեում անդամագրվել է Սուրբ Ղուկասի գիլդիային (նկարիչների համքարությանը)։ 1517-ից 1555 թվականներին նրա անունը կանոնավոր կերպով հիշատակվել է գիլդիայի ամենամյա հաշվետվություններում։ Երեք անգամ (1524, 1536, 1546 թթ.) Սիմոն Բենինգը եղել է վայելչագրողների, գրավաճառների, զարդանկարիչների ու կազմարարների ղեկավարը Սուրբ Ղուկասի գիլդիայի շրջանակներում։
Ունեցել է վեց դուստր, որոնցից երկուսը շարունակել են նկարիչների իրենց տոհմի ավանդույթները. Լևինա Տեերլինկը դարձել է մանրանկարիչ (մեծ մասամբ դիմանկարներ է հեղինակել), տեղափոխվել է Անգլիա, որտեղ ընդգրկվել է Թյուդորների պալատական նկարիչների խմբում, իսկ Ալեքսանդրան դարձել է արվեստի գործերի հաջողակ վաճառորդ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==


== Արտաքին հղումներ ==
Gerard David: Purity of Vision in an Age of Transition, exhibition catalog from The Metropolitan Museum of Art (fully available online as PDF)
The Hennessy Book of Hours, c. 1530–1540
The Golf Book, c. 1540
Book of Hours, c. 1525, from the collection at Waddesdon Manor
Grimani Breviary: a Remarkable Artistic Collaboration between Simon Bening and Other Artists
Լյուդմիլա Մանասյան

Լյուդմիլա Արտաշեսի Մանասյան (նոյեմբերի 24, 1954(1954-11-24), Բաքու, Ադրբեջանական ԽՍՀ, ԽՍՀՄ), հայ երգչուհի (սոպրանո)։ Ուկրաինայի վաստակավոր արտիստ (1999)։


== Կենսագրություն ==
Լյուդմիլա Մանասյանը ծնվել է 1954 թվականի նոյեմբերի 24-ին Բաքվում։ Սովորել է Բաքվի կոնսերվատորիայում, որն ավարտել է 1984 թվականին։ Եղել է Բաքվի ֆիլհարմոնիայի երգչուհի, իսկ 1989 թվականին դարձել է Լուգանսկի մարզի (Ուկրաինա) ֆիլհարմոնիայի մեներգչուհի։ 1991 թվականին սկսել է դասավանդել Լուգանսկի երաժշտական ուսումնարանում, ապա՝ Մշակույթի և արվեստի պետական ակադեմիայում։ Հանդես է եկել կամերային, սիմֆոնիկ նվագախմբերի հետ, ստեղծագործական հաշվետու համերգներով (1995, 1999, 2001, 2003)՝ Կիևում. երկացանկում ընդգրկվել են Ջ. Ռոսսինիի «Իտալական տարանտելլան», Լ. Դելիբի «Իսպանական բոլերոն», ուկրաինական ռոմանսներ, նաև Լ. Ն. Կոլոդուբի, Ն. Վ. Լիսենկոյի, Մ. Ժերբինի և ուրիշների գործերից։ «Ալմա-Մատեր» խմբի (Խարկով) հետ Լյուդմիլա Մանասյանի կատարմամբ Ուկրաինայում առաջին անգամ հնչել է Է. Լլոյդ-Ուեբերի «Ռեքվիեմը», Լուգանսկի սիմֆոնիկ նվագախմբի հետ՝ Գ. Մահլերի 3-րդ և 4-րդ սիմֆոնիաները։
2000 թվականին Լյուդմիլա Մանասյանը մասնակցել է «Կիևյան միջազգային երեկոներ» IV միջազգային փառատոնին։
Լուգանսկի մարզի սիմֆոնիկ նվագախմբի հետ համերգներով հանդես է եկել Վիեննայում (2004, 2005), մենահամերգներով՝ Ուկրաինայում, Ռուսաստանում, Բելառուսում և այլուր։


== Մրցանակներ ==
1996 – «Ոսկե տրեմբիտներ» միջազգային մրցույթի 1-ին մրցանակ (Իվանո-Ֆրանկովսկ, Ուկրաինա)։
Ժողովածու (4168)

Ժողովածու, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4168 թվի տակ։ Ձեռագիրը գրվել է 1695 թվականին։ Ստացողները եղել են Շռոռթի կանայք։ Գրված է թղթի վրա, որը ունի 28․5X19 չափս։ Ձեռագիրը կազմված է 252 թերթից։ Գրված է երկսյուն, բոլորգիր։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի 253բ։


== Բովանդակություն ==
Մովս․ Երզնկացւոյ Մենկնութիւն ժամագրոց։
Յոհվ․ Արճիշեցւոյ Մենկութիւն պատարագի։


== Ծանոթագրություններ ==
Միխայլիկի (գյուղ, Պոլտավայի շրջան)

Անվան այլ կիրառումների համար տե՛ս՝ ՄիխայլիկիՄիխայլիկի (ուկրաիներեն՝ Михайлики), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Միխայլիկի գյուղում բնակվում էր 125 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլայ Գրիգորյան (այլ կիրառումներ)

Նիկոլայ Գրիգորյան անվամբ հայտնի են մի քանի անձնավորություններ.

Նիկոլայ Վլադիմիրի Գրիգորյան, հայ լրագրող, Հայաստանի փրկարար ծառայության տնօրենի տեղակալ։
Նիկոլայ Միքայելի Գրիգորյան, ՀՀ պետական գործիչ, 1997-2011 թթ. ՀՀ Հանրային ծառայությունները կարգավորող հանձնաժողովի նախագահի տեղակալ։
Նիկոլայ Ավետիքի Գրիգորյան, դիմածնոտային վիրաբույժ։
Պիետրամելարա

Պիետրամելարա  (իտալերեն՝ Pietramelara), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 4454 մարդ։ Բնակչության խտություն կազմում է 194 մարդ/կմ²։ Զբաղեցնում է 23 կմ² մակերես տարածք։ Փոստային ինդեքս՝ 81051, հեռախոսային կոդ՝ 0823։
Զուբեյդա Գեղամյան

Զուբեյդա Սենիկի Գեղամյան (հունիսի 25, 1937(1937-06-25), Սարիբաշիյուրդ, Արարատի շրջան, Հայկական ԽՍՀ, ԽՍՀՄ - դեկտեմբերի 8, 2020(2020-12-08), Վանաշեն, Արարատի մարզ, Հայաստան), մշակութային, հասարակական գործիչ։
Գրող, գրականագետ Հովիկ Չարխչյանի մայրն է։


== Կենսագրություն ==
Զուբեյդա Գեղամյանը ծնվել է 1937 թվականին, Արարատի շրջանի Այգավան գյուղում։ Նախնական կրթությունը ստացել է Այգավանի 7-ամյա, ապա՝ Ավշարի միջնակարգ դպրոցներում։ Սովորել է Երևանի անասնաբուծական-անասնաբուժական ինստիտուտի անասնաբուժական ֆակուլտետում։ 1954-1955 թվականներին աշխատել է Այգավանի կոլտնտեսությունում, 1956-1958 թվականներին` Այգավանի 7-ամյա դպրոցում։ 1958 թվականին ընտրվել է ՀԼԿԵՄ Վեդու շրջկոմի երկրորդ, 1961 թվականին` առաջին քարտուղար և այդ պաշտոնում աշխատել մինչև 1963 թվականը։ 1963-1965 թվականներին աշխատել է ՀԿԿ Արտաշատի շրջկոմում որպես հրահանգիչ, 1961 թվականից ԽՄԿԿ անդամ, 1965 թվականի հունվար-նոյեմբեր ժամանակահատվածում՝ ՀԼԿԵՄ Արարատի շրջկոմի առաջին քարտուղար։ 1965 թվականի նոյեմբերից մինչև 1966 թվականի հոկտեմբեր ամիսն աշխատել է «Արարատ» թերթի խմբագրությունում՝ որպես գյուղատնտեսական բաժնի վարիչ։ 1966-1972 թվականներին աշխատել է Արարատի շրջանային խորհրդի գործադիր կոմիտեի մշակույթի բաժնի բարիչ, 1973-1975 թվականներին` շրջխորհրդի գործկոմի կազմ-հրահանգչական բաժնի վարիչ։ 1969-1975 թվականներին միաժամանակ վարել է շրջխորհրդի գործկոմի նախագահի տեղակալի պաշտոնը։ 1975-1976 թվականներին աշխատել է մթերումների և որակի Արարատի շրջանային տեսչությունում` որպես պետական տեսուչ։ 1976 թվականից եղել է Արարատի շրջխորհրդի գործկոմի մշակույթի բաժնի վարիչ։
Բազմիցս ընտրվել է ՀԿԿ Արարատի շրջկոմի անդամ, եղել է ՀԼԿԵՄ Կենտկոմի անդամության թեկնածու, ՀԿԿ շրջկոմի բյուրոյի անդամության թեկնածու, մի քանի գումարումների շրջանային խորհրդի պատգամավոր, կանանց շրջանային խորհրդի նախագահ, կանանց հանրապետական խորհրդի, «Մայրություն» հանրապետական ֆոնդի նախագահության անդամ, մշակույթի աշխատողների արհմիության, պատմության ու մշակույթի հուշարձանների պահպանման ընկերությունների հանրապետական խորհուրդների անդամ։


== Մրցանակներ ==
ՀԽՍՀ գերագույն խորհրդի պատվոգիր


== Ծանոթագրություններ ==


== Արտաքին հղումներ ==
Մարոն և իր մանկապարտեզը
Lied vom Scheitern

«Lied vom Scheitern» (գերմ.՝ Ձախողման երգ), գերմանական Die Ärzte փանկ-ռոք խմբի երգն է Jazz ist anders ալբոմից։ Առանձին սինգլով թողարկվել է 2008 թ. հունվաևի 18-ին։ Երգի հեղինակն է Դիրք Ֆելզենհայմերը։ Նկարահանվել է տեսահոլովակ։ Գերմանական հիթ-շքերթում սինգլը զբաղեցրել է յոթերորդ հորիզոնականը։ Խմբի թվով 39-րդ սինգլն է։


== Երգացանկ ==
"Lied vom Scheitern" - 3։30
"Nichts gesehen" - 3։15
"Das schönste Lied der Welt (կարճ տարբերակ)" - 2։21
"Wir sind die Besten (կարճ տարբերակ)" - 2։50
"Lied vom Scheitern" (տեսահոլովակ) - 3։38


== Արտաքին հղումներ ==
Տեսահոլովակը ՅուԹյուբ կայքւմ
Եվրոպայի չեմպիոնների գավաթի եզրափակիչ 1986

1986 Եվրոպական գավաթի եզրափակիչ, Եվրոպական գավաթի 31-րդ խաղարկությունն է, որում հաղթեց «Ստյուա» ֆուտբոլային ակումբը հիմնական ժամանակը ավարտվեց 0-0 հաշվով իսկ 11 մետրանոցներով 2-0 հաշվով՝ «Բարսելոնային»։ Խաղը կայացել է Ռամոն Սանչես Պիսխուան մարզադաշտում, Սևիլյա, Իսպանիա։
Միդլսեքս շրջան (Նյու Ջերսի)

Անվան այլ կիրառումների համար տե՛ս՝ Միդլսեքս շրջան (այլ կիրառումներ)Միդլսեքս շրջան (անգլ.՝ Middlesex County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 805 կմ² է, բնակչությունը՝ 809.858 մարդ (2010 թ. տվյալներով)։ Շրջկենտրոնն է Նյու Բրանսուիք բնակավայրը։ Կազմավորվել է 1683 թ.։
Դեկա

Դեկա-ն (հունարեն՝ δέκα -«տասը» ) (հայերեն նշանակումը՝ դա, միջազգային նշանակումը՝ da) տասնորդական նախածանց է, որը մեծացնում է ֆիզիկական մեծությունը 10 անգամ։
Օրինակ՝

1 դեկալիտրը = 10 լիտրկամ կրճատ գրելաձևով՝

1 դամ = 10 մՉնայած ստանդարտին՝ գործնականում գրեթե չի օգտագործվում։


== Տես նաև ==
Տասնորդական նախածանցներ


== Ծանոթագրություններ ==
Գերաշեն

Գերաշեն, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըր լճից հարավ֊արևմուտք, լճափից 2 կմ արևմուտք։


== Բնակչություն ==
XX դարի սկզբին ուներ 32 տուն՝ 255 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սուդանել

Սուդանել՝ (կատ.՝ Sudanell) ։ Մունիցիպալիտետ Իսպանիայի, մտնում է Լեիդա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Սերգիա շրջանում։ Նրա տարածքը գրավում է 8,36 կմ², իսկ բնակչությունը կազմում է 878 մարդ (2010 թվականի համաձայն)։


== Բնակչություն ==


== Ծանոթագրություններ ==


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Ղազախֆիլմ

Ղազախֆիլմ (ղազ.՝ Қазақфильм, Qazaqfılm), գեղարվեստական, փաստավավերագրական և անիմացիոն կինոնկարներ թողարկող ստուդիա Ղազախստանի նախկին մայրաքաղաք Ալմաթիում


== Պատմություն ==
1934 — Ալմաթիում հիմնվել է կինոժամանակագրական (կինոխրոնիկայի) ստուդիա։
1936 — կինոժամանակագրական նորաստեղծ ստուդիայում սկսել են թողարկել փաստավավերագրական կինոնկարներ։
1939 — «Լենֆիլմ» կինոստուդիայում նկարահանվել է ղազախական գեղարվեստական կինոյի առաջնեկը՝ «Ամանգելդի» ֆիլմը։
1941 թ. սեպտեմբերի 12 — ստեղծվել է Ալմաթիի գեղարվեստական ֆիլմերի ստուդիան։
1941 թ. նոյեմբերի 15 — Ալմաթիի կինոստուդիան միաձուլվել է պատերազմի պատճառով Ղազախստան տարհանված «Մոսֆիլմ»-ի ու «Լենֆիլմ»-ի հետ և ստեղծվել է գեղարվեստական ֆիլմերի միավորված կենտրոնական ստուդիան , որը Ալմաթիում գործել է մինչև 1944 թվականը՝ թողարկելով այդ տարիներին ԽՍՀՄ-ում արտադրված գեղարվեստական ֆիլմերի 80 տոկոսը։1960 — Ալմաթիի գեղարվեստական և ժամանակագրական ֆիլմերի ստուդիան վերանվանվել է «Ղազախֆիլմ»։

1967 — «Ղազախֆիլմ»-ը թողարկել է ղազախական առաջին մուլտիպլիկացիոն կինոնկարը՝  Աման Հայդարովի «Ինչու է ծիծեռնակի պոչը եղջյուրիկավոր» մուլտֆիլմը։
1968—1981 թվականներին կինոստուդիայի համար 19 հեկտար տարածքի վրա կառուցվել է շինությունների նոր համալիր, որտեղ էլ ներկայումս գործում է կինոստուդիան։
1984 — «Ղազախֆիլմ» կինոստուդիային շնորհվել է ղազախական ազգային կինեմատոգրաֆիայի ականավոր գործիչ Շակեն Այմանովի անունը։
2005 - «Ղազախֆիլմ»-ը ձեռնամուխ է եղել իր առաջին խոշոր նախագծի իրականացմանը՝ «Քոչվորը» ֆիլմի նկարահանումներին, որի համար ներդրվել էր  37 միլիոն ամերիկյան դոլար։ 2007 թվականին դրան հաջորդել է խոշոր բյուջեով մյուս՝ «Մոնղոլը» ֆիլմ-էպոպեայի նկարահանումը։Իսկ ընդհանուր առմամբ «Ղազախֆիլմ» կինոստուդիան արդի ժամանակներում իր բյուջեի մեծացման , լուրջ ներդրումների իրականացման կարիք է զգում։


== Ծանոթագրություններ ==


== Արտաքին հղումներ ==
Казахфильм
Kazakhfilm Studios — IMDb
Kazakhfilm Studios (kz) — IMDb
Յիե (այլ կիրառումներ)

Յիե անունը կամ տերմինը կարող է վերաբերել հետևյալ հոդվածներին․

Յիե - գյուղ Էստոնիայի Լաիմյալա շրջանի կազմում։
Յիե - գյուղ Էստոնիայի Կաառմա շրջանի կազմում։
Մաթիլդա (ֆիլմ, 1996)

Մաթիլդա (անգլ.՝ Matilda), կինոֆիլմ, Դենի Դե Վիտոյի ընտանեկան դիտման կոմեդիա, նկարահանվել է Ռոալդա Դալիայաի նույնանուն գրքի հիման վրա։ Ֆիլմի կարգախոսն է` «Somewhere inside all of us is the power to change the world» («Մենք բոլորս աշխարհը փոխելու հնարավորություն ունենք»)։ Առաջնախաղը կայացել է 1996 թվականի հուլիսի 28-ին։ ՄՌԱԱ-ի ռեյտինգում խորհուրդ է տրվում դիտել ծնողների հետ։


== Սյուժե ==
Այս պատմությունը Մաթիլդա անունով մի հանճարեղ երեխայի մասին է։ Նա ոչ ոքի պետք չէր և դաստիարակվում էր ինքնուրույն։ Աղջկա մայրը (Ռեա Պառլման) տնային տնտեսուհի է, ով ամբողջ օրը այնքան զբաղված էր հեռուստացույց դիտելով, վիճակախաղերով և այլ «կարևոր» գործերով, որ մոռացել էր իր աղջկա մասին։ Հայրը (Դեննի Դե Վիտո) վաճառում է հին մեքենաներ և մտածում է միայն դրանց մասին։ Եղբայրն անընդհատ նեղացնում է Մաթիլդային։ Մաթիլդան սկսում է ինքնուրույն զարգանալ։ Նա չորս տարեկանից սկսում է այցելել գրադարան և կարդալ շատ գրքեր, սովորում է պատրաստել, մաքրել իրերը։ Երբ նա դառնում է յոթ տարեկան, ցանկանում է գնալ դպրոց, բայց ծնողները նրան փոքր են համարում։ Ամեն դեպքում հայրը նրան ուղարկում է իր այցելուի դպրոց, ով այդ դպրոցի տնօրենն էր։ Մաթիլդան գալիս է դպրոց, ծանոթանում է երեխաների հետ և հիանում է ուսուցչուհի Հանիի հանճարեղ կարողություններով։ Դեռ մինչև դպրոցն էր Մաթիլդան իր մոտ նկատում ոչ սովորական ընդունակություններ` նա կարողանում էր հայացքով շարժել առարկաները և աչքերի մի շարժումով դրանք շպրտել որոշակի հեռավորության վրա։ Մաթիլդան պետք է առավելագույնս օգտագործեր այդ հնարավորությունները, որպեսզի փրկեր դպրոցը ինքնահավան ու չար տնօրենից, ով չէր սիրում երեխաներին, և երիտասարդ ուսուցչուհուն` Միսս Հանիին վերադարձներ իր հարազատ տունը, որտեղ անցել էր նրա մանկությունը։ Իսկ վերջում Մաթիլդան հրաժարվում է իր ծնողներից և ապրում է Միսս Հանիի հետ։ Միսս Հանին նրա համար այնքան լավն էր, որ նա ցանկանում էր նրան տեսնել իր մայրիկի դերում։


== Դերերում ==
Մառա Ուիլսոն - Մաթիլդա Ուորմվուդ
Դեննի Դեվիտո - Գարրի Ուորմվուդ
Ռեա Պելման - Զիննի Ուորմվուդ
Էմբետ Դեվիդց - միսս Ջենիֆեր Հանի
Փեմ Ֆերրիս - Ագաթա Թրանչբոլ
Փոլ Ռուբենս - Հետաքննությունների դաշնային բյուրոյի գործակալ
Թրեյսի Ուոլթեր - Հետաքննությունների դաշնային բյուրոյի գործակալ
Բրայան Լեվինսոն - Մայքլ Ուորմվուդ


== Պարգևներ և առաջադրումներ ==


== Ծանոթագրություններ ==


== Արտաքին հղումներ ==
«Մաթիլդա»յի վերամիավորումը. Daily Mail-ի անդրադարձը
Ժուլիեն Սորել

Ժուլիեն Սորել (ֆրանսերեն՝ Julien Sorel), ֆրանսիացի գրող Ստենդալի «Կարմիրը և Սևը» ստեղծագործության գլխավոր հերոսն է։
Այս հերոսի կերպարը շատ խորն է և արտահայտում է 19-րդ դարի հոգեբանական բնութագիրը։
Սորելը ծնվել է Վարիեռում։ Նա հասարակ փայտագործի տղա է և անտեսված է և իր ծնողների և երկու եղբայրների կողմից։ Նա շատ գրագետ է և փայլուն տիրապետում է լատիներենին։ Իր ծագմանը հակառակ նա ունի շատ լայն մտածելակերպ և մտքի թռիչքով և խելացիությամբ նա աչքի է ընկնում։ Սորելը ցավում է իր խղճուկ ծագման համար, քանի որ գիտի, որ իր դարաշրջանում իրեն ճիշտ չեն գնահատի։ Մանուկ հասակից նա կապվում է տարբեր գրագետ մարդկանց հետ և նրանցից տարբեր դասեր է քաղում։ Իր երազանքն է լինում քահանա դառնալը։ Որպես շատ գրագետ երիտասարդ և լատիներեն իմացող նրան աշխատանքի են ընդունում որպես Վարիեռի քաղաքագլուխ պարոն դը Ռենալի երեխաների դաստիարակ։ 
Ռենալների տանը (հենց առաջին օրը) նա հանդիպում է տան տիրուհուն՝ Մադամ դը Ռենալին (տիկին Ռենալ)։ Սորելի դեմքի նրբության և նրա կազմվածքի փոքրության պատճառով Տիկին Ռենալը սկզբում մտածում է, որ իր դիմացի կանգնածը աղջիկ է, այլ ոչ թե տղա։ Իսկ Սորելը ապշած է մնում Տիկին Ռենալի կանացիության և գեղեցկության վրա։ Քիչ-քիչ մտերմանալով նրանք դառնում են մոտիկ ընկերներ։ Այնուհետև նրանք սկսում են զգալ ավելի նուրբ զգացումներ իրար նկատմամբ և այդ զգացմունքը վերածվում է սիրո։ Այս բոլոր իրադարձությունների ժամանակ Սորելը միշտ զգում է իր փոքրությունը հասարակության մեջ։ Նա հասկանում է, որ լինելով հասարակ փայտագործի տղա նա ոչնչի չի կարող հասնել իր կյանքում։ Նա նաև տարված է լինում Նապոլեոն Բոնապարտի սկզբունքներով։


== Հերոսի պատմական ծագումը ==

Սորել հերոսի ծագման մասին կան շատ վարկածներ։ Կան որոշ վկայություններ, որ Սորելի կյանքի պատմությունը Ստենդալի ընկերներից որևէ մեկի մասին է։ 1828 թվականին Անտուան Բերթե անունով մեկը եկեղեցում հրացանի հարվածով սպանել է մի կնոջ և որի համար նա մահապաժի է դատապարտվել։ Բայց հաստատ համոզվածություն չկա, որ Սորելի կերպարը ստեղծված է հենց այս պատմության վրա։ Կան նաև վարկածներ, որ Սորելի կերպարը վերցված է Ժուլիեն դը Մեդիսիից։ Քանի որ Ստենդալը սիրում էր շրջագայել և շատ էր սիրում իտալական քաղաքները (Ֆլորենցիա), դրա համար նա կարող է և ազդված լինել մեկ այլ պատմությունից։ 1478 թվականին Ժուլիեն դը Մեդիսի անունով քաղաքական գործիչը (Ֆլորենցայի քաղաքապետերից մեկը) սպանվել է Սուրբ Մարիա դել Ֆիոռե եկեղեցու դիմաց։ Վարկածը այն մասին, որ Սորելի կերպարը վերցված է հենց Մեդիսիից, գալիս է նրանից, որ նրանք դեմքով իրար շատ նման են։ Մեզ հասել է Ժուլիեն դը Մեդիսիի դիմանկարը և համեմատելով Ստենդալի բնութագրածին, այս երկու հերոսները իրար շատ նման են։ 
Կան նաև վարկածներ, որ Սորելի բնավորության որոշ գծեր նաև վերցված են հենց Ստենդալի կյանքից։ Այս կերպարը ինչ որ տեղ նաև ինքնաբնութագիր է։


== Սորել ազգանվան ծագումը ==
Այստեղ նույնպես դեր է խաղացել Ստենդալի սերը իտալերենի նկատմամբ։ Իտալերեն sorella նշանակում է քույր և Ստենդալը ընտրել է այս ազգանունը, քանի որ իր նկարագրածով Սորելը շատ նման էր աղջկա (իր դեմքի նրբության շնորհիվ)։
Ժուլիեն Սորելի կերպարը կինոյում մարմնավորել են տարբեր դերասաններ՝ Էվան Մաք Գրեգոր, Քիմ Ռոսսի Ստյուարդ և այլք։
Բրեստով

Բրեստով (ուկրաիներեն՝ Брестів), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Բրեստով գյուղում բնակվում էր 355 մարդ։ Բնակավայրը զբաղեցնում է 0,749 կմ² տարածք։ Բնակչության խտությունը կազմում էր 473,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Delta Air Lines

Delta Air Lines, Ամերիկայի և աշխարհի խոշորագույն ավիաընկերություններից մեկն է, որի գլխավոր գրասենյակը գտնվում է Ատլանտայում։ Այն ԱՄՆ-ի ավիաընկերությունների շարքում առաջատարն է ապրանքների, ծառայությունների, նորարարության, հուսալիության և հաճախորդների փորձի ոլորտներում։ Delta-ն աշխարհի տարբեր ծայրերում գտնվող իր շուրջ 80,000 աշխատակիցներով շարունակում է միլիարդավոր դոլլարներ ներդնել իր գործունեության մեջ՝ մատուցելով համաշխարհային մակարդակի ճանապարհորդական փորձ և ծառայություններ։ «Keep Climbing» կարգախոսի ներքո Delta -ն և իր դուստր ձեռնարկությունները միասին օրական իրականացնում են մինչև 15,000 թռիչք, և գրեթե 200 միլիոն ճանապարհորդներ թռիչքներ են կատարում 50 երկրների 300 ուղղություններով, ներառյալ գործընկերների կողմից իրականացվող թռիչքները։ Delta-ն շահագործում է կարևոր հանգույցներ և առանցքային շուկաներ Ամստերդամի, Ատլանտայի, Բոստոնի, Դեթրոյթի, Լոնդոնի Հիթրոուի, Լոս Անջելեսի, Մեխիկո Սիթիի, Մինեապոլիսի/Սենտ Լուիսի, Նյու Յորք՝ Քենեդի և Լա Գվարդիա, Փարիզ՝ Շառլ դը Գոլ, Սոլթ Լեյք Սիթի, Սիեթլ, Սեուլ՝ Ինչեոն և Տոկիո օդանավակայաններում։ Ավիաընկերությունը դաշինք է կնքել SkyTeam֊ի հետ։  Ավիաընկերությունը հիմնականում չվերթներ է իրականացնում Հյուսիսային Ամերիկա, Հարավային Ամերիկա, Եվրոպա, Ասիա և Աֆրիկա մայրցամաքներում։ 2009 թվականին ավիաընկերությունը բացեց նոր չվերթ դեպի Ավստրալիա։ 
2022թ.-ի հունվարի դրությամբ Delta-ի նավատորմը հագեցած է ծառայության մեջ գտնվող շուրջ 843 Բոինգ կամ Էյրբաս ինքնաթիռներ և ևս երկու տասնյակ պատվերի մեջ գտնվող ժամանակակից օդանավեր, որոնք առաջիկայում կհամալրեն ավիաընկերության նավատորմը։
Delta -ի լոգոն իրենից ներկայացնում եռանկյունի, որը խորհրդանշում է հունական այբուբենի ∆ դելտան։
Բրիտանական հեղինակավոր օդային տրանսպորտի վարկանիշային կազմակերպություն Skytrax-ի կողմից Delta գնահատվել է որպես 3-աստղանի ավիաընկերություն՝ իր օդանավակայանի որակի և օդանավերում առաջարկվող ապրանքների ու ծառայությունների և անձնակազմի սպասարկման որակի համար։ Ծառայության վարկանիշը ներառում է նստատեղեր, հարմարություններ, սնունդ և ըմպելիքներ, IFE, մաքրություն և այլն. ծառայության գնահատականը նախատեսված է ինչպես խցիկների, այնպես էլ վերգետնյա անձնակազմի համար։


== Պատմություն ==
Ավիաընկերությունը հիմնադրվել է 1924 թվականի մայիսի 30-ին Huff Daland Dusters անվան տակ։ Ուղևորատար թռիչքների շնորհիվ ավիաընկերությունը ստացավ պատվոգիր, որի միջոցով կարողացավ ուղևորատար թռիչքներ իրականացնել ողջ աշխարհով մեկ։ 1972 թվականին ավիաընկերությունը միացավ Northeast Airlines֊ի հետ, և սկսեցին համատեղ թռիչքներ իրականացնել։ Ընկերությունը 1972 թվականի նոյեմբերին Ամերիկայի կառավարության կողմից ստացավ նոր օդանավ՝ Boeing 727։ 1984 թվականին ընկերությունը ստեղծեց դուստր ավիաընկերություն՝ Delta Connection։ Նույն թվականին ավիաընկերությունը բացեց նոր չվերթ դեպի Չեխիա։


== Նախկին չվերթ ==


== Ծանոթագրություններ ==


== Արտաքին հղումներ ==
Պաշտոնական կայք
(1353) Մաարտյե

(1353) Մաարտյե (անգլ.՝ Maartje), աստերոիդ աստերոիդների հիմնական գոտում։ Հայտնաբերվել է 1935 թվականի փետրվարի 13-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 3,010228 ա. մ., առավելագույնը մոտենում է 2,7245 ա. մ. հեռավորության վրա և հեռանում 3,2959 ա. մ.։ Արեգակի շուրջ մեկ ամբողջական պտույտ է կատարում 1907,64 երկրային օրվա ընթացքում, իր ուղեծրով շարժվելով միջինում 0,188714 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1353) Մաարտյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հատիս (գյուղ)

Անվան այլ կիրառումների համար տե՛ս՝ Հատիս (այլ կիրառումներ)Հատիս, գյուղ Հայաստանի Կոտայքի մարզում` մարզկենտրոնից 53 կմ հարավ` Հատիս լեռան ստորոտին։


== Բնակչություն ==
Հատիսի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնաբուծությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Հատիսում պահպանվել են XIII-XVII դարերի բազմաթիվ միջնադարյան խաչքարեր։


== Տես նաև ==
Հատիսի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Seven Seas of Rhye

«Seven Seas Of Rhye», անգլիական Քուին ռոք խմբի «Queen» և «Queen II» ալբոմների եզրափակիչ երգը, գրված Ֆրեդի Մերկուրիի կողմից («Queen» ալբոմում այն ներառված է որպես գործիքային կորուստ)։ Թողարկվել է երկու անգամ՝ 1973 և 1974 թվականներին։ Երկրորդ տարբերակը երկրորդ ալբոմից դարձավ խմբի երրորդ սինգլը։
Թողարկվելով որպես սինգլ, խումբը երգը կատարել է Top of the Pops երաժշտական նախագծի ժամանակ, որից հետո այն անգլիական չարթերում հասել է յոթերորդ հորիզոնական։
«Queen II» ալբոմի տարբերակում արպեջոյով կատարումը դաշնամուրի վրա Ֆրեդին նվագում է երկու ձեռքերով և օկտավաներում ընդմիջումներով, մինչդեռ «Queen» ալբոմի տարբերակում և կենդանի ելույթների մեծամասնություններում Ֆրեդին նվագում է մեկ ձեռքով։ Այս թեման հիշատակվում է «It’s A Beautiful Day (Reprise)» երգի վերջում։
«Seven Seas of Rhye»-ը հիշատակվում է նաև «Lily Of The Valley» երգում՝ «Sheer Heart Attack» ալբոմից «Messenger from Seven Seas has flown/To tell the king of Rhye he’s lost his throne» խոսքերով։
Ձայնապնակի Բ-մասում ձայնագրված է եղել «See What A Fool I’ve Been» երգը, գրված Բրայան Մեյի կողմից։


== Հղումներ դեպի այլ աշխատանքներ ==
Հեփի Ռոուդսի «Nevermore» երգը, որը նվիրված է Ֆրեդի Մերկուրիին, վերաբերվում է այս և Քուինի այլ երգերին։


== Չարթեր ==


=== Մեծ Բրիտանիա ===


== Ծանոթագրություններ ==
Սանտա Սեսիլիա դե Վոլտրեգա

Սանտա Սեսիլիա դե Վոլտրեգա (կատ.՝ Santa Cecília de Voltregà) մունիցիպալիտետ Իսպանիայի Կատալոնիա ինքնավար համայնքի Բարսելոնա պրովինցիայի Օսոնա շրջանի կազմում։ Զբաղեցնում է 8.6 կմ² տարածք։ Բնակչության թվաքանակը 2007 թվականի տվյալներով եղել է 189, խտությունը՝ 23,41 մարդ/կմ²։


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Վիլդերսբակ

Վիլդերսբակ (ֆր.՝ Wildersbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 301 մարդ, բնակչության խտությունը` 91.21 մարդ/կմ²։ Բնակավայրը զբաղեցնում է 3.3 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 206 աշխատունակ (15-64 տարեկան)  բնակիչ, որոնցից ակտիվ էին 148-ը, իսկ ոչ ակտիվները` 58։ Ակտիվության ցուցանիշը կազմում է 71,8 %։ 148 աշխատունակ մարդկանցից աշխատել է 139 անձ (78 տղամարդ և 61 կին)։ Գործազուրկ են եղել 9 անձ (6 տղամարդ և 3 կին)։ 58 անաշխատունակներից 17-ը եղել են աշակերտներ կամ ուսանողներ, 25-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(4405) Օտավա

(4405) Օտավա (անգլ.՝ Otava), աստերոիդ աստերոիդների գոտու արտաքին մասում։ Հայտնաբերվել է 1987 թվականի օգոստոսի 21-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,200575 ա. մ., առավելագույնը մոտենում է 2,6918 ա. մ. հեռավորության վրա և հեռանում 3,7094 ա. մ.։ Արեգակի շուրջ մեկ ամբողջական պտույտ է կատարում 2091,42 երկրային օրվա ընթացքում, իր ուղեծրով շարժվելով միջինում 0,172132 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4405) Օտավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեդար (Ջուլամերկի գավառ)

Բեդար (թուրքերեն՝ Beyyurdu, քրդ.՝ Bêdawê), գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Մոկս գետակի և Արևելյան Տիգրիսի գետախառնուրդի մոտ։


== Բնակչություն ==
XIX դարի վերջին ուներ 30 տուն նեստորական ասորի բնակիչ։


== Տնտեսություն ==
Գյուղն հայտնի էր իր մրգերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հակոբ Ա Կլայեցի

Հակոբ Ա Կլայեցի, (նաև՝ Տարսոնացի, Սսեցի, 1200-ականներ - փետրվարի 12, 1286, Հռոմկլա, Կիլիկիայի Հայկական Թագավորություն), Հայոց կաթողիկոս 1268 թվականից։ Ճանաչվել է որպես գիտնական և հռետոր, մեծ վարդապետ, մեկնիչ ու բանաստեղծ։


== Կենսագրություն ==
Եղել է Մեծարքի վարդապետանոցի առաջնորդ, ապա՝ Կոստանդին Ա Բարձրաբերդցու օգնականն ու տեղապահը։ Նրա հանձնարարությամբ 1240-ական թթ. սկզբին և 1254 թվականին Նիկիայում քաղաքա-միաբանական հաջող բանակցություններ են տեղի ունեցել հունական պատրիարքներ Գերմանիկոս II-ի և Մանվելի ու Հովհաննես Վաղակես կայսրի հետ։ Հակոբ Ա Կլայեցին եռանդուն գործակցել է Կիլիկյան Հայաստանի թագավոր Լևոն Գ-ին, նպաստել հարևան իշխանությունների հետ հաշտ հարաբերությունների պահպանմանը և հայ-եգիպտական հաշտության կնքմանը (1282 թ.)։ Պահպանվել է նրա «Երգեցեք որդիք» շարականը։
Դեյվիդ Բոմբերգ

Դեյվիդ Բոմբերգ (անգլ.՝ David Bomberg), դեկտեմբերի 5, 1890(1890-12-05)[…], Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 19, 1957(1957-08-19)[…], Լոնդոն, Միացյալ Թագավորություն), 20-րդ դարի անգլիացի խոշորագույն նկարիչներից մեկը։


== Կյանք և գործունեություն ==
Եղել է Լեհաստանից ներգաղթած հրեա ընտանիքի յոթերորդ երեխան։ 1895 թվականին Բոմբերգները տեղափոխվել են Լոնդոնի Ուայթչեպել շրջան (Իսթ Էնդում)։ Այստեղ 15-ամյա Դեյվիդն սկսել է վիմագրություն սովորել։ 1908-1910 թվականներին նա Ուոլթեր Սիքերտի ղեկավարությամբ սովորել է արվեստի պատմություն Վեսթմինսթերի արվեստի դպրոցում։ Միևնույն ժամանակ որպես օգնական է աշխատել նկարիչ Ջոն Սինգեր Սարջենթի գեղարվեստական ​​արհեստանոցում. վերջինս Բոմբերգին խորհուրդ է տալիս ուսումը շարունակել Սլեյդի գեղարվեստի դպրոցում։ Հրեական օգնության գործակալությունից կրթաթոշակ ստանալով` երիտասարդ նկարիչը սովորում է Սլեյդի դպրոցում 1911-1913 թվականներին։ Այս ժամանակահատվածում նա ծանոթացել է այնպիսի արվեստագետների հետ, ինչպիսիք են Փոլ Նեշը, Սթենլի Սփենսերը, Այզեկ Ռոզենբերգը և Մարկ Գերտլերը։ Բոմբերգը գեղարվեստական ​​այնպիսի ​​ուղղության հիմնադիրներից մեկն էր, ինչպիսին էր վորտիցիզմը։
1913 թվականին Բոմբերգը, Ջեյքոբ Էպստայնի հետ մեկնել է Ֆրանսիա, որտեղ հանդիպել է վրձնի այնպիսի վարպետների հետ, ինչպիսիք են Անդրե Դերենը, Ամեդեո Մոդիլիանին և Պաբլո Պիկասոն, որոնք ազդել են նկարչի հետագա ստեղագործության վրա։ 1915-1918 թվականներին մասնակցել է Արևմտյան ճակատի ռազմական գործողություններին։ Առաջին համաշխարհային պատերազմի ավարտից հետո Բոմբերգը որոշ ժամանակ ապրել է Պաղեստինում (1923-1927), այնուհետև ճամփորդել է դեպի Մարոկկո և Հունաստան (1930), ԽՍՀՄ (1933) և Իսպանիա (1934-1935)։ 1945-1953 թվականներին նկարիչը դասավանդել է Լոնդոնի South Bank համալսարանում։ Բոմբերգի ուսանողներից են Ֆրենկ Աուերբախը, Լեսլի Մարը, Գուստավ Մեցգերը և Լեոն Կոսոֆը։
Բոմբերգը նկարում էր հիմնականում բնապատկերներ և դիմանկարներ։ Նրա գործերը ստեղծվել են ինչպես աբստրակտ (մինչև 1920 թվականը), այնպես էլ` էքսպրեսիոնիստական ​​ոճով։ Բոմբերգի որոշ աշխատություններում զգացվում է խորհրդային ​​կոնստրուկտիվիզմի ուժեղ ազդեցությունը։


== Ծանոթագրություններ ==


== Արտաքին հղումներ ==
artnet.de Դ. Բոմբերգի կտավները (ընտրված)
Դ. Բոմբերգ, Պատերազմի դաշտ (1918)